钦定古今图书集成/明伦汇编/氏族典/第254卷 > 王音
## 钦定古今图书集成/明伦汇编/氏族典/第254卷 > 王音

按《汉书元后传》：“大将军凤用事，京兆尹王章奏封事，
召见，上辄辟左右。时太后从弟长乐卫尉弘子侍中
音独侧听，具知章言，以语凤。凤遂下章吏廷尉，致其
大逆。凤病，天子临问凤，言音谨敕，荐音自代。凤薨竟，
代凤为大司马车骑将军，封安阳侯，数谏正，有忠节，
辅政八年，薨，谥曰敬侯。”